Mıhemmed Eli Cinnah

Mıhemmed Eli Cınnah (Urduki: محمد علی جناح) (b. 25 Kanun 1876 – ö. 11 Keşkelun 1948), (zey Kaydi Azam قائد اعظم / Serdaro gırd u Piyê Mıleti ra zi şınasiyeno) mêrdumê do hıquq, politika u dewletio. Cinnah Pakıstan vıraşto, saz kerdo. Serdarê Yewiya Mısılmananê Hindıstanio, xoseriya Pakıstani de mucadele kerdo u serdariya Pakıstani kerda. 

Tarixê biyayış u merdışê xo de pêro Pakıstan de merasımi vıraziyenê, firaz benê. Mıhemmed Eli Cinnah serra 1876ıne de verocê Pakıstani de, o taw na mıntıqa zerrekê Hindıstanê İngılızi de menda, sûka Karaçi de maya xo ra biyo. Musayışê xo Karaçi u Bombay de temam kerdo. Piyê xo vazirgan yanê tuccar biyo u çiyê rotêne u erinayêne u Cinnah zi zey piyê xo vazirganbiyayene waşto. Piyê xo Cinnah rışto Londra hama Cinnah bazarkerdış ra abiriyo u kewto hıquq. Serra 1900ıne de amey Pakıstan u uca de kariyerê xo temam kerdo. Serdarê mısılmananê Hindıstanê İngılızi biyo, Ghandi zi serdarê hinduistanê Hindıstanê İngılızi biyo. Tepeya kewto Partiya Kongre u uca de kar kerdo. İngıltere tarixê 14ê Ağustosi 1947 de xoseriya Hindıstani şınasno. Tepeya xoseriya Pakıstani zi ilan ameo kerdış.

Kategoriye:Siyasetkari